kardosdrur/scandi-wiki huggingface dataset:
Russiske finanskrise 2014-2015

Den russiske finanskrise 2014-2015 er et resultat af et kollaps af den russiske rubel, der begyndte i sidste halvdel af 2014, og en tilsvarende regression i Ruslands økonomi. Et fald i tilliden til den russiske økonomi fik investorer til at sælge deres russiske aktiver, hvilket fik rublen til at falde, og igangsatte den første frygt for en russisk finanskrise. Manglende tillid til økonomien stammede fra mindst to ting. Den første er faldet i olieprisen. Råolie er en af Ruslands store eksportvarer, og prisen faldt næsten 50 % mellem juni 2014 og 16. december 2014. Den anden årsag er resultatet af internationale økonomiske sanktioner mod Rusland forårsaget af annekteringen af Krimhalvøen og de russiske militærinterventioner i Ukraine. Ruslands præsident Vladimir Putin anklagede den vestlige verden for at stå bag den russiske finanskrise. Han sagde også, at "Vores [vestlige] partnere er ikke stoppet. De har besluttet, at de er vinderne, de er imperium nu og resten er vasaler, og de er blevet trængt op i et hjørne."

Krisen havde stor effekt på Ruslands økonomi, både for forbrugere og firmaer, ligesom den havde negativ indvirken på det globale finansmarked. Ruslands aktiemarked oplevede især store fald, da RTX indekset faldt omkring 30% fra begyndelsen af december frem til d. 16. december.

Pr. august 2015 vurderer Den Internationale Valutafond at Ruslands økonomi falder med 3,4% i 2015 og en vækst på 1,5% fra 2016 .

Referencer 

Finanskrise 2014-2015
Økonomisk historie i det 21. århundrede
Jerne

Jerne er en bydel i Esbjerg, beliggende 4 km nordøst for Esbjerg Centrum Indbyggertallet i Jerne Sogn er 10.366 (2014). Jerne ligger i Jerne Sogn og hører til Esbjerg Kommune. I bydelen findes Jerne Kirke, Jerne Kro og Idrætsforeningen Jerne IF.

Kilder 

Bydele i Esbjerg
Kvalifikation til Superisligaen 1999-2000

Kvalifikationen til Codan Ligaen 1999-2000 var en turnering, hvor fire hold spillede om to ledige pladser i Codan Ligaen 1999-2000. Turneringen blev spillet i perioden 23. februar - 11. marts 1999, og den havde deltagelse af de to hold fra Codan Ligaen 1998-99, der ikke kvalificerede sig til DM-kvartfinalerne, og de to bedste hold fra 1. division i ishockey 1998-99.

Resultatet blev at de to Codan Liga-hold, Aalborg IK og IC Gentofte, sikrede sig endnu en sæson i ligaen.

Efterfølgende blev to hold, IC Gentofte og Hvidovre IK, trukket ud af Codan Ligaen, og de to ledige pladser gik til Gladsaxe SF, som altså alligevel rykkede om, selv holdet ikke klarede oprykningen på sportslig vis i kvalifikationsspillet, samt Herlev IK.

Resultater 

De seks hold spillede en dobbeltturnering alle-mod-alle, hvilket gav 6 kampe til hvert hold. Derudover 1. divisionsholdene og Codan Liga-holdene yderligere en kamp mod hver af de to hold fra den modsatte division, hvilket altså gav 8 kampe i alt for hvert hold. De to bedste hold kvalificerede sig til Codan Ligaen 1999-2000.

KSF stillede ikke op til udekampen mod Aalborg IK, som derfor blev tildelt en skrivebordssejr med cifrene 5-0.

Kilder / eksterne henvisninger 
 PassionHockey - Championnat du Danemark 1998/99

Noter 

Ishockey i 1999
Superisligaen
Boldesager

Boldesager er en bydel i Esbjerg, beliggende 2 km nord for Esbjerg Centrum. Boldesager hører til Esbjerg Kommune. I bydelen findes Boldesager Skole.

Området har været beboet i mindst tusind år, hvilket bevidnes af en fredet rundhøj, der nu ligger i en privat have.

Kilder 

Bydele i Esbjerg
Seedorf (Niedersachsen)

Seedorf er en kommune med godt 950 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Seedorf ligger ved floden Oste, og Bundesstraße 71 mellem Zeven og Bremervörde 90 km fra Nordsøen. I kommunen ligger ud over Seedorf, landsbyen Godenstedt der indtil 1974 var hjemsted for en selvstændig kommune .

I kommunen var der fra 1963 til 2006 en hollandsk garnison. Fra oktober 2006 har basen væren hjemsted for hovedparten af den tyske Luftlandebrigade 31.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Den forsvundne fuldmægtig (film)

Den forsvundne fuldmægtig er en dansk film fra 1971, instrueret af Gert Fredholm, skrevet af Erik Thygesen og baseret på Hans Scherfigs roman af samme navn. Ove Sprogøe modtog en Bodilpris for hovedrollen som Teodor Amsted.

Medvirkende 
 Ove Sprogøe som Teodor Amsted, fuldmægtig
 Bodil Kjer som Fru Amsted
 Karl Stegger som Martin Hageholm
 Poul Thomsen som Jens Jensen
 Preben Ravn som Munk, politiassistent
 Hans-Henrik Krause som Skovstrup, politikommisær
 Valsø Holm som Kontorchef
 Mime Fønss som Fru Møller
 Jytte Abildstrøm som Frk. Liljenfeldt
 Holger Perfort som Degerstrøm, fuldmægtig
 Vera Gebuhr som Fru Mörtel
 Ulla Lemvigh-Müller som Alice, servitrice
 Lone Lindorff som Karen, Jens Jensens datter
 Elin Reimer som Johanne, husbestyrerinde
 Bjørn Puggaard-Müller som Dr. Ejegod
 Gunnar Strømvad som Cykelsmed
 Avi Sagild som Anders' kone
 Walt Rosenberg som Bedemand
 Hans Scherfig som Indsat og fortællerstemme
 Kim Petersen som Leif, Amsteds søn

Referencer

Eksterne henvisninger 
 

Dramafilm fra Danmark
Danske film fra 1971
Film baseret på værker af danske forfattere
Film instrueret af Gert Fredholm
Bodilprisen for bedste danske film
Løkken Miniby

Løkken Miniby er en model af byen Løkken, som den så ud omkring år 1900. Der arbejdes stadigt på projektet. Det var en gruppe borgere som i 2002 tog initiativ til at starte projektet. Bygningerne er opført i målestoksforholdet 1:10 og er udstillet på en plads i Vendsyssels Plantage med indgang fra Søndergade i Løkken. På pladsen er der lavet et gadeforløb i samme målestoksforhold, så husene kan placeres korrekt.

Arbejdet udføres af frivillige på værkstedet, Egevej 49 i Løkken. Der er åbent mandag og torsdag formiddag i værkstedet.

Eksterne henvisninger 

Minibyer i Danmark
Museer i Region Nordjylland
Museer etableret i 2002
Miniby
Selsingen

Selsingen er en kommune med godt 3.500 indbyggere (2013) der er administrationsby i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Selsingen ligger i Zevener Geest der er en del af den større Stader Geest, og floden Oste løber langs den sydvestlige kommunegrænse.

Inddeling 
Kommunen består ud over hovedbyen af de indtil 1974 selvstændige kommuner Granstedt, Haaßel, Lavenstedt og Parnewinkel, samt landsbyen Eitzte.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Cara Delevingne

Cara Jocelyn Delevingne (født 12. august 1992) er en engelsk model, sanger og skuespiller.

Baggrund 
Delevingne er datter af Charles Hamar Delevingne og Pandora Anna Delevingne. Delevingne har to ældre søstre, Chloe og Poppy. Søsteren Poppy er også model.

Karriere

Model 

Delevingne begyndte som model i 2009, efter hun blev "spottet" af Sarah Doukas, grundlægger af Storm Model. Doukas har tidligere spottet Kate Moss.

I 2011 var Delevingne en del af Burberrys forår-/sommerkampagne sammen med blandt andet Jourdan Dunn. I 2011 gik Delevingne sin første Catwalk ved London Fashion Week. Delevingne har medvirket i reklamer for: H&M, Bulmarine, DKNY, Tom Ford, Yves Saint Laurent, Chanel.

Delevingne har været på forsiden af flere blade bl.a. Vogue. Hun var model for Victoria's Secret fashion shows år 2013 og 2014. Delevingne har været ansigt for Chanel, DKNY og Yves Saint-Laurent.

Delevingne vandt i 2012 og 2014 "Model of the Year"-award, som uddeles af British Fashion Awards.

Den 8. juni 2015 blev Cara Delevingnes profil på Storm Model Managements hjemmeside fjernet. Det blev senere bekræftet, at Delevingne ville fokusere på skuespil og derfor havde sagt op. I samme måned var Delevingne på forsiden af det amerikanske Vogue.

Delevingne udtalte i august 2015, at den afgørende grund til at stoppe karrieren som model og fokusere på skuespil var stress. Delevingne udtalte senere, at hun ikke kunne sige nej til nogen eller noget. Delevingne uddybede, at dette bidrog til at hun udviklede hudsygdommen psoriasis.

Skuespiller 
Delevingne spillede sin første filmrolle i Anna Karenina som prinsesse Sorokina. I 2013 annoncerede hun, at hun ville lægge stemme til DJ på Non-Stop-Pop FM radio i videospillet Grand Theft Auto V.

I juni 2014 havde hun sin tv-debut i tv-serien Playhouse Presents. Efter dette spillede hun Melanie i den britiske thriller The Face of an Angel. Filmen fik blandede anmeldelser.

Den 24. oktober 2014 var hun med i en 90 minutter lang sketch der blev bragt for at skabe bevidsthed omkring testikelkræft. En måned senere var hun med i den sydafrikanske gruppe Die Antwoords musikvideo “Ugly Boy”. I december 2014 medvirkede hun i Reincarnation, en kortfilm af Karl Lagerfeld for Chanel sammen med Pharrell Williams og Geraldine Chaplin.

I 2015 var hun med i ASAP Fergs musikvideo Dope Walk. Senere i maj 2015 var hun også med i Taylor Swifts musikvideo Bad Blood.

I filmen Paper Town (2015) havde hun hovedrollen som Margo Roth Spiegelman. Filmen blev en stor succes og åbnede flere døre for Cara Delevingne.

Filmografi

Referencer

Eksterne henvisninger 

 
 
 

Skuespillere fra England
Fotomodeller fra England
Sangere fra England
Léon Bloy

Léon Bloy (født 11. juli 1846 – 3. november 1917) var en fransk forfatter som skrev romaner og poesi, essayer og pamfletter. Han boede i en periode i Danmark, hvor han boede i Kolding i 1899/1900.

Bibliografi (i udvalg) 
 Le désespéré (1887)
 Sueur de sang (1892)
 Histoires désobligeantes (1894)
 La femme pauvre (1897)

Henvisninger 
 

Forfattere fra Frankrig
WorldCat

WorldCat er et fælleskatalog som indeholder registreringer af bogsamlinger fra omkring 72.000 biblioteker i 170 lande og områder  som deltager i det globale fællesselskab Online Computer Library Center (OCLC).

WorldCat er oprettet og administreres kollektivt af de deltagende biblioteker.

Se også 
 Autoritetsdata
 Virtual International Authority File
 Gemeinsame Normdatei
 Library of Congress Control Number
 LIBRIS
 Mathematics Genealogy Project

Referencer

Eksterne henvininger 
 

Etableret i 1967
Biblioteks- og informationsvidenskab
Digitale biblioteker
Folkeafstemning om fortsat brændevinsforbud i Norge

Folkeafstemning om fortsat brændevinsforbud var en folkeafstemning i Norge afholdt den 18. oktober 1926, hvor 423.031 (44,3%) af nordmændene stemte for fortsat forbud og 531.084 (55,7%) for at ophæve forbuddet, hvorefter det blev ophævet. Forbuddet var blevet vedtaget i 1919 efter en folkeafstemning, hvor 63 % stemte for at indføre et forbud mod salg og fremstilling af alkohol, stærkere end sterkøl og hedvin, mens rødvin, hvidvin og øl var tilladt at sælge.

Baggrunden for en ny folkeafstemning var, at efter indføringen af forbuddet kom der en stadig øgende smugling af brændevin til landet, og et omfattende kontrolapparat blev etableret i politiet og toldvæsenet i et forsøg på at stoppe smugling og hjemmebrænderi. Omfanget af det ulovlige salg af alkohol var imidlertid så stort, at en ny afstemning tvang sig frem og derfor blev afholdt i 1926.

Se også 
 Folkeafstemning om brændevinsforbud i Norge

Folkeafstemninger i 1926
Folkeafstemninger om alkoholpolitik
Folkeafstemninger i Norge
Den wendiske krones husorden

Den wendiske krones husorden også kaldet Den mecklenburgske husorden af den wendiske krone (tysk: Hausorden der Wendischen Krone) var en orden tildelt i storhertugdømmerne Mecklenburg-Schwerin og Mecklenburg-Strelitz. Ordenen blev stiftet dem 12. maj 1864 af storhertugerne Frederik Frans 2. af Mecklenburg-Schwerin og Frederik Wilhelm af Mecklenburg-Strelitz. Storhertugerne var ordensherrer og udnævnte hver en ordenskansler. Ordenen blev uddelt indtil 1918, hvor monarkiet afskaffedes i Tyskland.

Litteratur 
 Guy Stair Sainty: «Mecklenburg» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage, 2006, s. 594–597. 
 «Germany – Mecklenburg» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 178–179.

Eksterne henvisninger 

 Den wendiske krones husorden - mecklenburg-strelitz.org  

Etableret i 1864
Ophørt i 1919
Ordener, dekorationer og medaljer fra Tyskland
Grejsdal

Grejsdal er en nordlig bydel til Vejle, beliggende 3 km nordøst for Vejle Centrum. Grejsdal ligger Hover Sogn og hører til Vejle Kommune. I bydelen findes Grejsdal Kirke, Grejsdal Skole og Grejsdalens Efterskole.

Bydele i Vejle
Join (SQL)

JOIN er en SQL-specifikation som benyttes sammen med SELECT for at returner et resultat af optegnelser fra flere tabeller. Den bruges når data fra hovedtabellen skal kombineres med data fra andre tabeller.

JOIN-specifikationer 
 INNER JOIN eller bare JOIN – returner kun kombineret data.
 LEFT JOIN – returnerer alle data fra hovedtabellen og kombinerer dem med data fra den anden der det er mulig.
 RIGHT JOIN – returnerer alle data fra den anden tabellen og kombinerer dem med data fra hovedtabellen der det er mulig.

Grundlæggende syntaks 
En JOIN-forespørgsel ser således ud:
SELECT tabell1.kolonne2, tabell2.*
FROM tabell1
JOIN tabell2 ON tabell1.kolonne1 = tabell2.kolonne

Eksempler 
Tabellen personer ser således ud:

Tabellen byer ser således ud:

SQL
Miguel White

Miguel S. White (9. oktober 1909 - 30. august 1942) var en filippinsk sportsudøver som deltog i de olympiske lege 1936 i Berlin.

White vandt en olympisk bronzemedalje i atletik under Sommer-OL 1936 i Berlin. Han kom på tredje plass pladsen i finalen på 400 meter hæk med tiden 52,8 bag amerikanske Glenn Hardin 52,4 og John Loaring 52,7 fra Canada.

OL-medaljer
1936  Berlin -  Bronze i atletik, 400 meter hæk

Hækkeløbere fra Filippinerne
Olympiske bronzemedaljevindere for Filippinerne
Medaljevindere ved sommer-OL 1936
Deltagere ved sommer-OL 1936
Atleter ved sommer-OL 1936
Wei Liqun

Wei Liqun (traditionel kinesisk: 魏禮群, forenklet kinesisk: 魏礼群, pinyin: Wèi Lǐqún) er en kinesisk kommunistisk politiker. Han har været direktør for Statsrådets forskningsbyråd og er den nuværende næstleder for Kinas nationale administrationsskole.

Referencer 

Politikere fra Kina
One:1

One:1 er en sportsvogn produceret af Koenigsegg. Bilen blev præsenteret i marts 2014 ved Geneva Motor Show. Koenigsegg vil bygge seks kopier af modellen, hvor fremvisningsmodellen som blev præsenteret på Geneva Motor Show ikke tæller med. Alle kopierne er allerede solgt. Koenigsegg bragte to kopier med til Goodwood Festival of Speed 2014, hvor den blev vist ved siden af andre superbiler som eksempel McLaren P1, Ferrari LaFerrari, Porsche 918 og Pagani Huayra.

Navnet One:1 kommer fra den samlede antal krafter (1360 HK) matchede den samlede vægt (1360 kg), som giver modellen en ratio på 1HK/1KG(1 hestekraft pr 1 kilogram). 1360 HK giver det samme output som en megawatt, hvilket bilmodellens udvikler påstår gør den til "world's first megacar"(verdens første megabil, red.). Bilens hovedfokus har været større på at gøre det til en bil beregnet til racerbaner end de tidligere biler af Koenigsegg. Koenigsegg måtte ofre nogle ting for at gøre det muligt at nå deres mål med bilen.

Koenigsegg One:1 er udstørret med en variant af den samme 5.0-liter twin-turboladede V8 motor som har været brugt i alle Koenigsegg Agera'er. Den producere 1,360 HK (1,000 kW) ved 7500 rpm og 1,371 N·m (1,011 lb-ft) af (drejnings)moment ved 6000 rpm. Motorens totaltvægt er på intet mere ind 197 kilogram takket være kulfiber interiør og aluminiums skellettet. Gearkassen er en 7-trins dobbel-kobling.

Prisen her hjemme er omkring de godt 45 millioner kr med de danske vejafgifter på 180% og moms på 25%.

Fart er angivet i km/t. Tid er angivet i sekunder.

Referencer

Eksterne henvisninger 

Bilmærker
Ängelholm
Porsche 918

Porsche 918 Spyder er en midt-motor plug-in hybrid superbil designet og bygget af Porsche. Spyder'en er drevet af en 4.6 liter V8-motor, som laver 608 hestekræfter (453 kW), og indeholder også to elektriske motorer som giver 279 hestekræfter (208 kW) oveni den i forvejen meget kraftfulde Porschemotor, så den kommer op på i alt 887 hestekræfter (661 kW). 918 Spyder's 6.8 kWh(kilowatt time(r)) litium-ion batteri giver en hundredprocent elektrisk drevet rækkevidde på 19 km (12 mi), som et resultat af EPA's test.

Bilen har en topfart på omkring de 340 km/t (211 mil/time).

Referencer

Eksterne henvisninger 

www.https://www.porsche.dk/
https://newsroom.porsche.com/en.html

918
Ahrensbök

Ahrensbök er en amtsfri by i det nordlige Tyskland, beliggende i Østholsten i delstaten Slesvig-Holsten. Ahrensbök ligger ca. 17 km nordvest for Lübeck, og 45 km sydøst for Kiel. Byen har  indbyggere.

Historie 

Grundlaget for dagens Ahrensbök blev dannet i 1280 da man byggede et kapel på stedet.

Indbyggertallet var i 1835 934 indbyggere, i 1840 1.019 indbyggere, i 1845 1.194 indbyggere, i 1855 1.568 indbyggere og i 1860 2.048 indbyggere.

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861

Eksterne henvisninger 

 

Byer i Tyskland
Krigen mellem Danmark-Norge og Algier

Krigen mellem Danmark-Norge og Algier også kendt som Den Algierske Ekspedition var en oversøisk konflikt mellem den nordafrikanske barbareskstat Algier og kongedømmet Danmark-Norge fra den 14. september 1769, da dey Baba Mohammed ben-Osman erklærede krig, til den 16. maj 1772, da en fredstraktat blev underskrevet af parterne. Grunden til krigen var uenighed om størrelsen på betalingen fra Danmark-Norge for at undgå at Algierske sørøvere/kapere opbragte dansk-norske skibe.

Fra København blev en straffeekspedition på fire linjeskibe, to fregatter og to bombegalioter sendt mod Algier i maj 1770, men magtede ikke at gennemføre et effektivt bombardement på grund af pålandsvind, og måtte tage retræten efter at være blevet ramt af sygdom. Derefter blev Algier underlagt en søblokade frem til foråret 1772. Deyen sluttede fred med danskerne, og danskerne blev tvunget til at levere store gaver under hårde betingelser. Omkring 500 dansk-norske søfolk omkom i krigen, samt et ukendt antal beboere i byen Algier.

Litteratur 
 Torbjørn Ødegaard; Oppgjøret med røverstaten Algier 1769-72, udgivet af Marinemuseet, Horten 2010

Se også 
 Søslaget ved Tripoli

Kilder 

Danske krige
Norske krige
Danmark i 1700-tallet
Gex

Phillip Søndergaard Hoppe Madsen (født 11. februar 1991), bedre kendt under sit alias Gex, Guxi og tidligere Gexpgaming, er en dansk Youtubepersonlighed, som er kendt fra sine gaming- og vlogs-videoer, som ofte indeholder emner som Space Engineers, Battlefield og Minecraft. Han laver ofte også vlogs fra hans daglige liv, omkring motorcykler, og meget andet.  

Han er uddannet maskinfører, har været på tv2, DR1 og diverse online udsendelser på baggrund af sine Youtube udsendelser. i 2020 stoppede han sit arbejde hos Gonzo Media, og han driver nu sin Youtube kanal som selvstændig erhvervsdrivende. Hans serie "Hvordan jeg byggede min egen motorcykel" er lavet i to sæsoner.

Historie 
Philip fik sit gennembrud på YouTube med Gameplay-videoer, hvor han spillede Minecraft, Tekkit og Call of Duty MW 3. Hans YouTube-kanal har mere end 235.000 følgere.

I et forsøg på at komme forskelligt interesserede publikummer tilgode oprettede han den 11. Januar 2012 sin kanal kaldet GexpGaminG, senere ændret til Gex.￼ Ifølge SoMe-statistik hjemmesiden Socialblade er Philip på en 82. plads i forhold til alle danske kanaler. Philip har forskellige Minecraft-serier f.eks. GEH v1, v2, v2.5, v3, v4, v5, v6, v7 og senest v8 bl.a. med youtuberne Benny_1 og BrianFromDenmark.

Navnet GexpGaminG kommer fra 3 inspirationer: 
 Gex: er en spilserie som, var det første spil han spillede.
 P: da Phillip fandt ud af at GexGaming kanalen allerede var i brug, blev han nødt til at finde på noget nyt og satte derfor sit fornavns begyndelsesbogstav ind imellem de to ord. 
 Gaming: fordi han spiller spil.

Han har skiftede senere  til navnet "Gex",  da han ønskede at arbejde bredere og ikke kun fokusere på gamingrelateret indhold. Efter det oprettede han en ekstra kanal på YouTube kaldet "Guxi" hvor man kan finde det han er mest kendt for, nemlig Gamingindhold.

Referencer

Eksterne henvisninger 
 
 

YouTubere fra Danmark
YouTube-kanaler
Camilla Pedersen

Camilla Pedersen (født 8. juni 1983 i Esbjerg) er en dansk triatlet og Årets Sportsnavn 2014. Hun er uddannet diætist, spinningsinstruktør og kostplanlægger

Camilla Pedersen har i løbet af 2010'erne tilhørt den absolutte verdenselite inden for sin sport og hentet adskillige medaljer til EM og VM. Et alvorligt styrt 3. september 2013 på cykel under træningen, hvor hun brækkede hoften, pådrog sig kraniebrud og havde kritiske indre blødninger, truede imidlertid både hendes liv og karriere. Blodtrykket var så højt, at der skulle to operationer til for at redde hendes liv. Kvæstelser gjorde at hun blev lagt i kunstigt koma på Odense Universitetshospital i 19 dage. Hun blev udskrevet fra hospitalet i slutningen af oktober og startede sin genoptræning på Hammel Neurocenter.

Et år efter ulykken vandt hun VM i langdistance i triatlon i Kina i tiden 5 timer, 43 minutter og 31 sekunder for de fire km svømning, 120 km cykling og 20 km løb. Det var godt fire minutter hurtigere end nummer to, finske Kaisa Lehtonen. Siden har hun holdt fast i sin plads i den internationale top med flere mesterskabsmedaljer.

Resultater
EM guld, langdistance triatlon, 2011
VM sølv langdistance triatlon, 2012
EM guld, halv Ironman, 2013
VM sølv, langdistance triatlon 2013
EM guld, Ironman 2013
VM guld, langdistance triatlon, 2014
VM sølv, langdistance triatlon, 2015
VM sølv, langdistance triatlon, mixed relay 2015
EM guld, halv Ironman 2015
EM guld, halv ironman, 2017 
EM bronze, halv Ironman 2021

Referencer

Eksterne henvisninger 

 Camilla Pedersen hjemmeside
Camilla Pedersen, en sej fighter ,  Lidl

Triatleter fra Danmark
Årets Sportsnavn
Personer fra Esbjerg
Personer i Kraks Blå Bog
Paul Sandby

Paul Sandby (1725 i Nottingham - 9. november 1809) var en engelsk kartograf som blev landskabsmaler i akvarel. Sammen med broren Thomas Sandby var han en af medstifterne til the Royal Academy i 1768.

Galleri

Referencer

Litteratur 
 
 Julian Faigan, Paul Sandby RA. The Collection in the City of Hamilton Art Gallery (University of Melbourne MA Thesis, 1984).
 L. Herrmann. Paul and Thomas Sandby (Batsford, 1986).
 Andrew Wilton & Anne Lyles. The Great Age of British Watercolours (1750–1880) (Prestel, 1993). 
 Anne Lyles & Robin Hamlyn. British watercolours from the Oppé Collection (Tate Gallery Publishing, 1997). 
 Michael Charlesworth, Landscape and Vision (Ashgate, 2008), Chapter One.
 Michael Charlesworth, "Thomas Sandby climbs the Hoober Stand", Art History, 19, 2, (1996)

 Eksterne henvisninger 

 Paul Sandby online (artcyclopedia.com).
 Picturing Britain: Paul Sandby (1731-1809) (Daily Telegraph - 27 July 2009).
 Paul Sandby, Unlikely Founder of Dazzling School of European Art, Souren Melikian, New York Times, 16 April 2010
 A detailed Paul Sandby biography Edited by Charles Holme. Text by Alexander J Finberg & E A Taylor. The Development of British Landscape Painting in Water-colours''.
 Connected Histories: British History Sources, 1500-1900  This JISC-funded web service provides federated searching of online historical resources for research. The web link provides access to primary sources which refer to Paul Sandby.

Malere fra England
Akvarelmalere
Landskabsmalere
Medlemmer af The Royal Academy
Personer fra Nottingham